CELEX: 62009CO0217
Language: sl
Date: 2010-12-17 00:00:00
Title: Sklep Sodišča (sedmi senat) z dne 17. decembra 2010. # Maurizio Polisseni proti Azienda Sanitaria Locale nº 14 VCO in Antonio Giuliano. # Predlog za sprejetje predhodne odločbe: Tribunale amministrativo regionale per il Piemonte - Italija. # Člen 104(3), prvi pododstavek, Poslovnika - Člen 49 PDEU - Svoboda ustanavljanja - Javno zdravje - Lekarne - Bližina - Oskrba prebivalstva z zdravili - Dovoljenje za poslovanje - Ozemeljska porazdelitev lekarn - Določitev omejitev, ki temeljijo na merilu gostote prebivalstva - Najkrajša razdalja med lekarnami. # Zadeva C-217/09.

Sklep Sodišča (sedmi senat) z dne 17. decembra 2010 – Polisseni proti Azienda Sanitaria Locale n° 14 VCO in Giulianu
      (Zadeva C-217/09)
      „Člen 104(3), prvi pododstavek, Poslovnika – Člen 49 PDEU – Svoboda ustanavljanja – Javno zdravje – Lekarne – Bližina – Oskrba prebivalstva z zdravili – Dovoljenje za poslovanje – Ozemeljska porazdelitev lekarn – Določitev omejitev, ki temeljijo na merilu gostote prebivalstva – Najkrajša razdalja med lekarnami“
      Svoboda ustanavljanja – Omejitve – Nacionalna zakonodaja, na podlagi katere se za odprtje ali preselitev lekarn na določeno območje zahteva predhodno upravno
         dovoljenje (člen PDEU) (Glej točki 33 in 34 ter točki 1 in 2 izreka.)
      
      Predmet 
      
         
               Predlog za sprejetje predhodne odločbe – Tribunale Amministrativo Regionale del Piemonte – Razlaga členov 43 ES, 152 ES in
                  153 ES – Odpiranje novih lekarn – Nacionalna zakonodaja, ki izdajo dovoljenja za preselitev lekarne pogojuje z upoštevanjem
                  najkrajše razdalje med dvema lekarnama.
               
            Izrek 
      
         
                  1.
               
               
                  
               
               
                  	Člen 49 PDEU je treba razlagati tako, da načeloma ne nasprotuje nacionalnim predpisom, kakršni so ti v postopku v glavni stvari,
                     ki omejujejo izdajo dovoljenja za odprtje novih lekarn s tem, da določajo:
                  
               
            –        da se lahko na vsakem območju lekarniške dejavnosti odpre načeloma samo ena lekarna na 4000 ali 5000 prebivalcev in
      –        da mora vsaka lekarna upoštevati najkrajšo razdaljo glede na že obstoječe lekarne, pri čemer je ta razdalja praviloma 200
         metrov.
      
      
         
                  2.
               
               
                  
               
               
                  	Vendar pa člen 49 PDEU nasprotuje takim nacionalnim predpisom, če osnovni pravili najmanjšega števila 4000 ali 5000 prebivalcev
                     in najkrajše razdalje 200 metrov na vsem geografskem območju s posebnimi demografskimi značilnostmi preprečujeta odprtje zadostnega
                     števila lekarn, ki bi lahko zagotovile ustrezno lekarniško oskrbo, kar pa mora preveriti nacionalno sodišče.